Månedsrapport og plan for gul gruppe januar 😊

|  |  |
| --- | --- |
| Evaluering av  Desember | Godt nytt år, og takk for det fine året vi fikk ha sammen med deres kjære store femåringer.  I desember ble vi kjent med juletradisjoner og hadde en fin førjulstid i barnehagen. Vi hadde kalender som barna hadde laget med perlehjerter som vi trakk hver dag.  Den som trakk fikk også velge en julepynt som ble hengt opp på juletreet i svart bygg.  Vi hadde en aktivitetskalender som inneholdt sanger, bøker, leker eller en aktivitet.  30 november, 4 og 6 desember hadde vi juleverksted sammen med blå og rød gruppe der barna fikk lage overraskelser de tok hjem til jul og hadde aktiviteter ute med pølser på bål.  Gul gruppe hadde felles adventsamling for svart bygg mandag 4 desember med dramatisering av et eventyr om tre nisser som skulle til seters og spise julegrøt, og vi sang julesanger og hadde lys i de fine lyktene barna hadde laget.  Onsdag 13 var det lucia markering i barnehagen der vi gikk til frue gamlehjem, det var veldig koselig.  Fredag 15 var det kirkebesøk og onsdag 20 konsert med nøtteknekkeren i konserthuset.  Julebordet 21 desember var stas, tenk taco i barnehagen med brownies til dessert. Vi hadde leker som sekkeløp, gå med erterpose på hodet og balansere med egg i skje.  Desember ble en innholdsrik måned for små og store i barnehagen.  Det ble noen dager med snø som vi utnyttet fult ut med aking og lek ute. |
| Tema og innhold for januar | Forhåpentlig har vi litt vinter i januar og er klare for litt «naturfagsforsøk»  Vi forsker sammen med barna, enkle eksperiment/forsøk.  Vi skal undre oss sammen og fremme nysgjerrighet og lærelyst.  Tema: verdensrommet  Vi skal ha felles tema på svart bygg, med fellessamlinger annen hver uke med tema verdensrommet.  Dette blir et spennende tema som vi gleder oss til å undre oss sammen med barna.  Vi skal ha ulike aktiviteter som å lage jordkloden, planeter og stjernekikkerter.  Mulig noen ønsker å lage romskip eller en rakett.  Vi skal lese boken om lille frosk i verdensrommet.  Vi skal synge sangen om planetene og deres rekkefølge.  Vi ønsker å spille videre på barnas interesser og ønsker så dette blir en spennende tid.  Sosialt mål for januar for alle på svart bygg:  Si god morgen og  takk for i dag. |
| Bursdager | Hurra for Tiril 6år 5 januar.  Hurra for Elina 6år 12 januar. |
| Informasjon | Hvis noen har tomme tørkeruller hadde vi satt pris på det😊  Husk å sjekke om barna har gode varme klær i hyllene sine.  Personalet på Gul gruppe blir som før jul  Line- pedagogisk leder 100%  Aissato- pedagogisk medarbeider 100%  Kristin- Pedagogisk medarbeider 100%  Kristine- Barnehagelærer 60%  Kristine jobber mandag- tirsdag og onsdag (er borte fra jobb noen onsdager frem mot sommeren, skal ta en fordypning i språk, kreativitet og mangfold) |

Hilsen Line, Aissato, Kristin og Kristine